Μάχη του Μκαλάμο

Η Μάχη του Μκαλάμο (αγγλ.: Battle of Mkalamo) είναι ένα καλό παράδειγμα δύσκολης μάχης εντός θαμνώδους περιοχής, η οποία διαδραματίστηκε στο Μκαλάμο, στην Περιοχή Κορόγκουε της Τανζανίας, στις 9 Ιουνίου 1916. (βλ. Σχέδιο 1).

 Οι Σύμμαχοι γνώριζαν πως ο Ταγματάρχης Kraut των Γερμανών, βρισκόταν κατά μήκος της σιδηροδρομικής γραμμής περί το Μόμπο (Mombo) και έχοντας επαφή με το διοικητή του φον Λέτοβ-Φόρμπεκ, ο οποίος βρισκόταν γύρω από την πόλη Χαντένι (Handeni), ο Γιαν Σματς σκέφτηκε πως θα έπρεπε να επιτεθεί στο Μκαλάμο ώστε είτε να απομονώσει τον Ταγματάρχη Kraut, είτε να τον υποχρεώσει να υποχωρήσει προς την πόλη Χαντένι (Handeni). Διοικητής της 1st Division ήταν ο Ταξίαρχος (Major-General) A. R. Hoskins.Ο Ταξίαρχος S. H. Sheppard ήταν ένας από τους 3 υφιστάμενους του Ταξίαρχου A.R. Hoskins και ο οποίος ήταν Διοικητής της 1st East African Brigade. Εντός της 1 E.A. Bde. και συγκεκριμένα στη Μάχη του Μκαλάμο, συμμετείχαν οι παρακάτω μονάδες των Συμμάχων: Squadron 17th Cavalry 2/Rhodesia Regiment 130th Baluchis που την αποτελούσαν 400 στρατιώτες 27th Mtn. Bty. R.A. (με ένα στοιχείο λιγότερο) 29th Punjabis 2/Kashmir Rifles Οι συμμαχικές αναγνωρίσεις από αέρος, ανέφεραν σκάψιμο ορυγμάτων (από τις Γερμανικές δυνάμεις) στην περιοχή του Μκαλάμο καθώς και 5 mi (8,0 km) δυτικότερα στη Μκουμπάλα (Mkumbala) και πάνω στην κορυφή ενός παρακείμενου λόφου, την ύπαρξη ενός πυροβόλου από το καταδρομικό Königsberg.Οι συμμαχικές δυνάμεις είχαν διαταχθεί να φτάσουν στο Μκαλάμο και να εξασφαλίσουν την εκεί σιδηροδρομική γραμμή καθώς και τη γέφυρα πάνω από τον Ποταμό Πανγκάνι. Η απόσταση ήταν 16–20 mi (26–32 km) και ο ιχνηλάτης των Συμμάχων δεν ήταν βέβαιος για το μονοπάτι που θα έπρεπε να ακολουθήσουν συν το γεγονός πως οι πληροφορίες σχετικά με τη δύναμη των Γερμανών ήταν αναξιόπιστες, τόσο ως προς τη δύναμη του πόσοι ήταν, όσο και για το πού βρίσκονταν. Η Ταξιαρχία των Συμμάχων είχε πέντε Τάγματα· μία δυνατή Προωθημένη Φρουρά (Advance Guard) αποτελούμενη από δύο τάγματα προπορεύτηκε δύο ώρες προ της κύριας δύναμης. Αυτή η τακτική ωφέλησε· η Προωθημένη Φρουρά ήταν αρκετά δυνατή για να παραμερίσει την όποια αντίσταση και η Κύρια Δύναμη είχε την ευχέρεια να ακολουθήσει χωρίς διακοπές. Κατά τις 4 μ.μ. είχαν καλυφθεί 18 mi (29 km) και το κύριο σώμα έφτασε την Προωθημένη Φρουρά, την ώρα που η δεύτερη είχε εμπλακεί δυναμικά με τις Γερμανικές δυνάμεις στα χαρακώματα. Οι θάμνοι ήταν τόσο πυκνοί που κυριολεκτικά, κάποιος δεν είχε ορατότητα για πάνω από 30 yd (27 m) περιμετρικά. Απέμεναν μόλις δύο ώρες ηλιοφάνειας και οι άνδρες ήταν εξαντλημένοι. Οι Σύμμαχοι δε γνώριζαν πού βρισκόντουσαν, ούτε πού ήταν το Μκαλάμο· και ήταν αδύνατο να υπολογιστεί επακριβώς η δύναμη των Γερμανών, παρόλα αυτά, υπολογίζονταν σε 10 αυτόματα όπλα. Οι Σύμμαχοι έσκαψαν χαρακώματα, προκειμένου να προστατευτούν από τους Γερμανούς. Ένα τάγμα κρατήθηκε στην εφεδρεία· και το πιο αδύναμο τοποθετήθηκε στις αποσκευές και την οπισθοφυλακή. Οι Σύμμαχοι προσπάθησαν να στραφούν προς την αριστερή πτέρυγα των Γερμανών, αλλά συνάντησαν πρόσθετα χαρακώματα. Οι Γερμανοί αντεπιτέθηκαν αρκετές φορές, αλλά απωθήθηκαν από τις δυνάμεις εφεδρείας και την οπισθοφυλακή. Τελικά, αφού απωθήθηκαν οι Γερμανοί σε σημαντική απόσταση, οι Σύμμαχοι έσκαψαν χαρακώματα, προκειμένου να προστατευτούν καθώς πλησίαζε το σκοτάδι και διανυκτέρευσαν εντός αυτών. Την επομένη, διαπίστωσαν πως οι Γερμανοί είχαν εγκαταλείψει τις θέσεις τους και πως τόσο η σιδηροδρομική γραμμή όσο και η γέφυρα πάνω από τον Ποταμό Πανγκάνι, είχαν παραμείνει άθικτες. Μεταγενέστερα, βρέθηκε πως οι Γερμανοί είχαν εναντίον των Συμμάχων, έξι ή επτά Γερμανικές ομάδες (companies)· και πως οι απώλειες των Γερμανών ήταν βαρύτερες απ' ό,τι αυτές των Συμμάχων. Χωρίς να το γνωρίζουν οι Σύμμαχοι, είχαν σχεδόν υπερφαλαγγίσει ολόκληρη τη δύναμη των Γερμανών και ήταν περίπου 1 mi (1,6 km) από τη σιδηροδρομική γραμμή. Ίσως θα ήταν καλύτερα (για τους Συμμάχους) να είχαν σταματήσει τη μάχη κατά τις 4:30 ή 5 μ.μ. και να απωθούσαν τους Γερμανούς με εφ' όπλου λόγχη. Δέκα ημέρες αργότερα, στις 19 Ιουνίου του 1916, οι Σύμμαχοι κατέλαβαν την πόλη Χαντένι (Handeni). Εκστρατεία Ανατολικής Αφρικής (Α΄ Παγκόσμιος Πόλεμος) Πάουλ Έμιλ φον Λέτοβ-Φόρμπεκ (Paul Emil von Lettow-Vorbeck) Μάχη του Κοντόα Ιράνγκι Μάχη του Μλάλι Μκαλάμο (Κορόγκουε) Περιοχή Κορόγκουε Παραπομπές Σημειώσεων Παραπομπές Υποσημειώσεων Chisholm, Hugh (1922). The Encyclopædia Britannica, The Twelfth Edition, Volume 2. New York: The Encyclopædia Britannica Company, LTD.